CELEX: 62016TN0770
Language: fi
Date: 2016-11-02 00:00:00
Title: Asia T-770/16: Kanne 2.11.2016 – Korwin-Mikke v. parlamentti

9.1.2017   
            
            
               FI
            
            
               Euroopan unionin virallinen lehti
            
            
               C 6/50
            
         Kanne 2.11.2016 – Korwin-Mikke v. parlamentti
   (Asia T-770/16)
   (2017/C 006/62)
   Oikeudenkäyntikieli: ranska
   
      Asianosaiset
   
   
      Kantaja: Janusz Korwin-Mikke (Jozefow, Puola) (edustaja: asianajaja M. Cherchi)
   
      Vastaaja: Euroopan parlamentti
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               toteamaan, että kanne on otettava tutkittavaksi ja että se on perusteltu
            
         ja näin ollen
   
               —
            
            
               kumoamaan Euroopan parlamentin 1.8.2016 antaman päätöksen
            
         
               —
            
            
               kumoamaan aikaisemman Euroopan parlamentin 5.7.2016 antaman päätöksen, jolla määrättiin samat seuraamukset
            
         
               —
            
            
               määräämään riidanalaisista päätöksistä aiheutunut taloudellinen ja aineeton vahinko eli velvoittamaan maksamaan kantajalle 13 306 euron määrän
            
         
               —
            
            
               joka tapauksessa velvoittamaan Euroopan parlamentin korvaamaan oikeudenkäyntikulut kokonaisuudessaan.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1)
            
            
               Ensimmäinen kanneperuste perustuu Euroopan parlamentin työjärjestyksen 166 artiklan rikkomiseen, Euroopan unionin kansalaisten sananvapauden ja ilmaisunvapauden loukkaamiseen, johon liittyy sellainen erityinen olosuhde, että päätöksessä tarkoitetut ilmaisemiset tapahtuivat Euroopan parlamentin jäsenen toimesta tämän tehtävässään toimimisen aikana ja Euroopan unionin toimielimissä, sekä Euroopan unionin toimielinten toimia koskevan perusteluvelvollisuuden loukkaamiseen.
            
         
               2)
            
            
               Toinen kanneperuste perustuu Euroopan unionin toimielinten toimia koskevan perusteluvelvollisuuden loukkaamiseen ja Euroopan ihmisoikeussopimuksen 6 artiklan rikkomiseen ja/tai yleisen puolueettomuusperiaatteen loukkaamiseen.
            
         
               3)
            
            
               Kolmas kanneperuste perustuu Euroopan ihmisoikeussopimuksen 6 artiklan rikkomiseen, puolustautumisoikeuksien loukkaamiseen ja Euroopan parlamentin työjärjestyksen 166 artiklan ensimmäisen kohdan rikkomiseen.
            
         
               4)
            
            
               Neljäs kanneperuste perustuu Euroopan unionin toimielinten toimia koskevan perusteluvelvollisuuden loukkaamiseen sekä suhteellisuusperiaatteen ja ne bis in idem -periaatteen loukkaamiseen.